బనిహాల్ ఖాజీగుండ్ రహదారి సొరంగం

బనిహాల్ ఖాజీగుండ్ రహదారి సొరంగం, సముద్ర మట్టం నుండి  ఎత్తున ఉన్న రోడ్డు సొరంగం. జమ్మూ కాశ్మీర్ కేంద్రపాలిత ప్రాంతంలో, దిగువ హిమాలయాల్లోని పీర్ పంజాల్ పర్వత శ్రేణిలోని బనిహాల్ కనుమ క్రింద, జాతీయ రహదారి 44 పై ఉంది. దీని నిర్మాణం 2011లో ప్రారంభమై 2021లో పూర్తయింది.  పొడవుతో ఇది భారతదేశంలోని పొడవైన సొరంగాలలో ఒకటి. ఈ సొరంగం వలన శ్రీనగర్ జమ్మూ నగరాల మధ్య దూరాన్ని 16 కి.మీ. తగ్గుతుంది. ప్రయాణ సమయం 6 గంటల నుండి 5.5 గంటలకు తగ్గుతుంది.

సొరంగంలో ఒక్కో దిశకు ఒక్కొక్కటి చొప్పున రెండు సమాంతర గొట్టాలున్నాయి. ఒక్కో సొరంగం  వెడల్పు, రెండు వరుసాల రహదారిని కలిగి ఉంటుంది. నిర్వహణ కోసం, అత్యవసర సమయాల్లో తరలింపు కోసం- రెండు సొరంగాలు ప్రతి  ఒకదానితో ఒకటి కలపబడి ఉంటాయి. సొరంగంలో పొగను, పాత గాలిని తొలగించి, స్వచ్ఛమైన గాలిని నింపడానికి వెంటిలేషన్‌ వ్యవస్థ ఉంది. భద్రత కోసం అత్యాధునిక పర్యవేక్షణ, నియంత్రణ వ్యవస్థలున్నాయి. ₹2,100 కోట్ల వ్యయంతో నిర్మించబడిన ఈ సొరంగాన్ని ఉపయోగించేందుకు పౌరులు టోల్ చెల్లించాలి.

2011లో ఎన్‌హెచ్ 44ను (గతంలో దీన్ని ఎన్‌హెచ్ 1A అనేవారు) నాలుగు వరుసలుగా విస్తరించే ప్రాజెక్టుతో పాటు సొరంగం నిర్మాణం కూడా ప్రారంభించారు. బనిహాల్ కనుమకు దిగువన అప్పటికే ఉన్న జవహర్ రహదారి సొరంగం  ఎత్తులో ఉన్నందున, ట్రాఫిక్ సామర్థ్యం పరిమితంగా ఉండేది. కొత్త సొరంగం సగటు ఎత్తు 1,790 మీటర్లతో ఇప్పటికే ఉన్న జవహర్ సొరంగం ఎత్తు కంటే 400 మీటర్లు దిగువన ఉంటుంది. దీనివలన ఇక్కడ హిమపాతాలకు తక్కువ అవకాశం ఉంది. సొరంగం వలన బనిహాల్, ఖాజిగుండ్ ల మధ్య రహదారి దూరం 16 కి.మీ. తగ్గుతుంది.

 2016 మే నాటికి, మొత్తం 8.5 కి.మీలలో 7.2 కిమీ తవ్వకాలు జరిగాయి.
 2017 ఫిబ్రవరి నాటికి, సొరంగం తవ్వకం ముగింపు దశకు చేరుకుంది.
 2018 ఫిబ్రవరి: ఒక సొరంగం తవ్వకం పని పూర్తయింది.
 2018 మే: మొత్తం 8.5 కి.మీ. సొరంగం 2018 మే 20న పూర్తయింది. 
 2019 జనవరి: మార్చి 2020 నాటికి సొరంగం ట్రాఫిక్ కోసం తెరవబడుతుంది 
 2019 నవంబరు: పని నెమ్మదిగా సాగుతోంది; సొరంగం మార్చి 2021లో ట్రాఫిక్ కోసం తెరవబడుతుంది 
 2021 ఫిబ్రవరి 25: 2021 ఏప్రిల్‌లో సొరంగం ప్రారంభం
 2021 ఏప్రిల్ 5: ప్రారంభం 2021 ఏప్రిల్ చివరి వరకు ఆలస్యం అవుతుంది.
 2021 జూలై: స్వాతంత్ర్య దినోత్సవం రోజున ప్రధాన మంత్రి నరేంద్ర మోదీ సొరంగం‌ను ప్రారంభించవచ్చు.
 2021 ఆగస్టు: సొరంగాన్ని రోడ్డు రవాణా రహదారుల శాఖా మంత్రి నితిన్ గడ్కరీ ప్రారంభించాడు.

 స్థానం 
సొరంగం దక్షిణ ప్రవేశం   వద్ద, ఉత్తర ప్రవేశం కొన  వద్ద ఉన్నాయి.

 భద్రతా చర్యలు 
సొరంగం బిల్డ్-ఆపరేట్-ట్రాన్స్‌ఫర్ ప్రాతిపదికన నిర్మించారు. వెలువడ్డ వాయువులను తొలగించడానికి, స్వచ్ఛమైన గాలిని తీసుకురావడానికి దీనిలో ఎగ్జాస్ట్ వ్యవస్థ ఉంది. ఇందులో 126 జెట్ ఫ్యాన్లు, 234 సీసీటీవీ కెమెరాలు, అగ్నిమాపక వ్యవస్థను ఏర్పాటు చేశారు.

 ఇవి కూడా చూడండి 

 జవహర్ సొరంగం
 డా. శ్యామ ప్రసాద్ ముఖర్జీ సొరంగం
 జోజి-లా సొరంగం
 Z-మలుపు సొరంగం
 పీర్ పంజాల్ రైల్వే సొరంగం

 మూలాలు 

వర్గం:రహదారి సొరంగాలు
వర్గం:జమ్మూ కాశ్మీర్ రహదారులు